വ്യാജ ഡീസല് : എന്ജിനും പൊട്ടിത്തെറിച്ചേക്കാം തൃശൂര് : കൊവിഡ് പ്രതിസന്ധിയെയും വര്ദ്ധിച്ച ഡീസല് വിലയെയും മറികടക്കാന് സ്വകാര്യബസ് സര്വീസ് മേഖലയിലെ ചിലര് കണ്ടെത്തിയ വ്യാജ ഡീസല് ഉപയോഗം ഏറെ അപകടകരമെന്ന് കണ്ടെത്തല്. മണ്ണെണ്ണയും എന്ജിന് ഓയിലും ഡീസലും ചേര്ത്ത് നിര്മ്മിക്കുന്ന ഇത്തരം ഡീസല് നിറച്ച് സര്വ്വീസ് നടത്തിയാല് എന്ജിന് ഏത് സമയവും പൊട്ടിത്തെറിച്ചേക്കാം. ജില്ലയിലേക്ക് തമിഴ് നാട്ടില് നിന്ന് വ്യാപകമായി ഇത്തരം വ്യാജ ഡീസല് ഒഴുകിയെത്തുന്നുണ്ടെന്നാണ് വിവരം. ഇക്കാര്യം പൊലീസ് നീരീക്ഷിച്ച് വരികയായിരുന്നു. തുടര്ന്നാണ് ഇന്നലെ പെരുമ്ബാവൂരില് നിന്ന് കൊണ്ട് വന്നിരുന്ന കന്നാസുകളില് നിറച്ച വ്യാജ ഡീസല് തൃശൂര് എ.സി.പിയുടെ നേതൃത്വത്തില് പിടികൂടിയത്. ലോറികള്, ടിപ്പര് ലോറികള് എന്നിവയും ഇവ ഉപയോഗിക്കുന്നുണ്ട്. ലോറികളിലും മറ്റുമെത്തിച്ച് വീടുകളില് സൂക്ഷിച്ചാണ് ഇവ ഉപയോഗിക്കുന്നത്. ബസ് സ്റ്റാന്ഡുകളിലെത്തിച്ച് വരെ ഇവ നിറയ്ക്കുന്നതായും പറയുന്നു. ഇതിനെതിരെ പെട്രോള് പമ്ബുടമകളും മറ്റും പരാതികള് ഉന്നയിക്കുന്നുണ്ടെങ്കിലും നടപടി ഉണ്ടാകാറില്ല. വ്യാജ ഡീസല് ഉപയോഗം വര്ദ്ധിച്ചതോടെ സര്ക്കാരിന് നികുതിയിനത്തില് ലഭിക്കേണ്ട ലക്ഷങ്ങളും നഷ്ടമാകുന്നു. എന്ജിന് പൊട്ടിത്തെറിക്കാനും സാദ്ധ്യത മണ്ണെണ്ണ ഉള്പ്പെടെയുള്ളവ ചേര്ത്ത് ഉണ്ടാക്കുന്ന ഇവ പെട്ടെന്ന് എന്ജിനെ ചൂടു പിടിപ്പിക്കുകയും കത്തി വലിയ അപകടം വരെ സംഭവിക്കുകയും ചെയ്തേക്കാം. യഥാര്ത്ഥ ഡീസലിനേക്കാള് ലിറ്ററിന് 20 മുതല് 25 രൂപ വരെ കുറവിനാണ് ഇവ ലഭിക്കുന്നത്. ടാര് ഉരുക്കുന്നതിനും മറ്റും ഉപയോഗിക്കുന്ന ഓയിലും മറ്റും ഇവയ്ക്ക് ഉപയോഗിക്കുന്നുണ്ട്. പുറത്തേക്ക് വരുന്നത് വിഷപ്പുക ഇത്തരം വ്യാജ ഡീസല് ഉപയോഗിച്ച് സര്വ്വീസ് നടത്തുന്ന വാഹനങ്ങളില് നിന്ന് പുറത്തേക്ക് വരുന്നത് വിഷപ്പുകയാണെന്ന് പറയുന്നു. പുക ശ്വസിച്ചാല് ചുമ, കണ്ണ് എരിച്ചില് എന്നിവ അനുഭപ്പെടും. പെട്ടെന്ന് ചൂട് പിടിക്കുന്നതിനാല് കൂടുതല് പുകയും പുറത്ത് വരും. ഉപയോഗം കൂടിയത് ഒന്നര വര്ഷം മുമ്ബ് വ്യാപകമായി ഇതിന്റെ ഉപയോഗം കൂടിയത് ഒന്നാം ലോക്ഡൗണിന് ശേഷമാണെന്നാണ് വിവരം. ബസുകളിലും മറ്റും യാത്രക്കാരുടെ എണ്ണം കുറഞ്ഞതോടെ നഷ്ടം കൂടി. അതോടെ ഉപയോഗം കൂടി. അതേ സമയം യാഥാര്ത്ഥ ഡീസല് ഉപയോഗിച്ച് സര്വ്വീസ് നടത്തുന്നവരെ പോലും പ്രതിക്കൂട്ടിലാക്കുകയാണ് ഇത്തരക്കാരെന്ന് ബസുടമകള് പറയുന്നു. വ്യാജ ഡീസല് ഉപയോഗിക്കുന്നവര്ക്കെതിരെ കര്ശന നടപടി ഉണ്ടാകും. ബസുകളിലും മറ്റും ഇവ സൂക്ഷിക്കുന്ന സ്ഥലങ്ങളിലും പരിശോധന നടത്തും. വ്യാജമായി ഡീസല് നിര്മ്മിച്ച് വില്പ്പന നടത്തിയതിന് അവശ്യവസ്തു നിയമപ്രകാരവും, ഡീസല് ഇന്ധനം അനധികൃതമായി കൈകാര്യം ചെയ്തതിന് കേന്ദ്ര ഗവണ്മെന്റിന്റെ 2005 ലെ ഉത്തരവ് പ്രകാരവുമാണ് കേസ് രജിസ്റ്റര് ചെയ്തത്. വി.കെ. രാജു എ.സി.പി തൃശൂര്